NORAKSTS

|  |  |
| --- | --- |
| 17.12.2020. | Nr.19/23 |

**zemes starpgabala pasta ielā 39A, Jelgavā,**

**atsavināšana**

(ziņo: I.Škutāne)

Saņemts SIA “MARNO J” (reģistrācijas Nr.40003529233, juridiskā adrese: Lomonosova iela 6, Rīga) iesniegums – atsavināšanas ierosinājums, kurā tā lūdz atsavināt Jelgavas pilsētas pašvaldībai piederošo zemes vienību Pasta ielā 39A, Jelgavā, kas piegul tai piederošajiem nekustamajiem īpašumiem.

Saskaņā ar Jelgavas pilsētas domes 2020.gada 29.oktobra lēmumu Nr.17/10 “Starpgabala statusa noteikšana zemes vienībām”, zemes vienībai ar kadastra apzīmējumu 09000060427 Pasta ielā 39A, Jelgavā, ir noteikts zemes starpgabala statuss.

Zemes starpgabals 124 m2 platībā ar kadastra apzīmējumu 09000060427 Pasta ielā 39A, Jelgavā (turpmāk-Starpgabals) ir reģistrēts Jelgavas pilsētas zemesgrāmatas nodalījumā Nr.100000606388 ar kadastra Nr.09000060432 uz Jelgavas pilsētas pašvaldības vārda.

Starpgabals piegul šādām zemes vienībām:

1. ar kadastra apzīmējumu 09000060426 un nosaukumu “Pasta iela 37B, Jelgava”, īpašnieks ir Jelgavas pilsētas pašvaldība;
2. ar kadastra apzīmējumu 09000060425 Pasta ielā 39, Jelgavā, īpašnieks ir Jelgavas pilsētas pašvaldība;
3. ar kadastra apzīmējumu 09000060400 Katoļu ielā 2H, Jelgavā, īpašnieks SIA “Marno J”;
4. ar kadastra apzīmējumu 09000060148 Driksas ielā 4, Jelgavā, īpašnieks SIA “Marno J”.

Publiskas personas mantas atsavināšanas likuma (turpmāk-Atsavināšanas likums) 4.panta ceturtās daļas 1.punktā noteikts, ka pašvaldības nekustamā īpašuma atsavināšanu var ierosināt zemes īpašnieks, ja viņš vēlas nopirkt zemes starpgabalu, kas piegul viņa zemei.

Starpgabals nav izmantojams patstāvīgi funkcionējošas apbūves veidošanai un ir pievienojams kādam no blakus esošajiem zemesgabaliem.

Saskaņā ar Atsavināšanas likuma 8.panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

2020.gada 12.novembrī nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr.88, derīgs līdz 2025.gada 21.jūnijam) novērtēja Starpgabalu un noteica tā tirgus vērtību 2100 *euro*.

Valsts zemes dienesta Nekustamā īpašuma Valsts kadastra informācijas sistēmā Starpgabala kadastrālā vērtība ir noteikta 1164 *euro*.

Atsavināšanas likuma 3.panta pirmās daļas 2.punkts nosaka, ka publiskas personas nekustamo mantu var atsavināt, pārdodot par brīvu cenu. Minētā likuma 37.panta pirmās daļas 4.punkts nosaka, ka pārdot publiskas personas mantu par brīvu cenu var, ja nekustamo īpašumu iegūst šā likuma [4.panta](https://likumi.lv/doc.php?id=68490#p4) ceturtās daļas 1.punktā minētā persona. Šajā gadījumā pārdošanas cena ir vienāda ar nosacīto cenu.

Atsavināšanas likuma 36.panta trešā daļa nosaka, ka pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem.

2020.gada 30.novembrī Jelgavas pilsētas pašvaldības īpašuma atsavināšanas komisija noteica Starpgabala nosacīto cenu 2300 *euro* un nomaksas termiņu – 5 gadus.

Saskaņā ar likuma “Par pašvaldībām” 21.panta pirmās daļas 17.punktu, Publiskas personas mantas atsavināšanas likuma 3.panta pirmās daļas 2.punktu, 4.panta ceturtās daļas 1.punktu, 8.pantu, 36.panta trešo daļu, 37.panta pirmās daļas 4.punktu, Jelgavas pilsētas pašvaldības īpašuma atsavināšanas komisijas 2020.gada 30.novembra lēmumu Nr.10/4 “Zemes starpgabala Pasta ielā 39A, Jelgavā, atsavināšana” un SIA “MARNO J” iesniegumu – atsavināšanas ierosinājumu,

**JELGAVAS PILSĒTAS DOME NOLEMJ:**

1. Atsavināt Jelgavas pilsētas pašvaldībai piederošu zemes starpgabalu Pasta ielā 39A, Jelgavā (kadastra numurs 09000060432, kadastra apzīmējums 09000060427, platība 124 m2), pārdodot to piegulošo zemesgabalu īpašniecei SIA “MARNO J” (reģistrācijas Nr.40003529233) par nosacīto cenu 2300 *euro*, nosakot maksimālo nomaksas termiņu – 5 gadus.
2. Jelgavas pilsētas pašvaldības īpašuma atsavināšanas komisijai veikt visas nepieciešamās darbības lēmuma izpildei.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 17.decembrī